PRIJEDLOG

Na osnovu člana 67. Zakona o budžetima Federacije BiH („Službene novine Federacije BIH“, broj 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25/22a), članova 1., 7. i 21. Zakona o dugu, zaduženju i garancijama u Federaciji Bosne i Hercegovine („Službene novine Federacije BiH“ broj 86/07, 24/09, 44/10 i 30/16), članova 8. i 13. Zakona o principima lokalne samouprave („Službene novine Federacije BiH“ broj 49/06) i člana 21. Statuta Grada Visoko („Službeni glasnik Grada Visoko“, broj 10/21), Gradsko vijeće Visoko na \_\_\_\_sjednici održanoj dana\_\_\_\_\_\_\_\_\_godine d o n o s i

**O D L U K U**

**o odobravanju kreditnog zaduženja**

**Grada Visoko**

**Član 1.**

Ovom Odlukom Gradsko vijeće Visoko daje saglasnost na kreditno zaduženje Grada Visoko kod komercijalne banke za finansiranje infrastrukturnih projekata u iznosu 5 (pet) miliona KM.

**Član 2.**

Kreditna sredstva iz člana 1. ove Odluke će se koristitit za finansiranje infrastrukturnih projekata Grada Visoko. Otplata kredita će se vršiti iz Budžeta Grada Visoko, a sredstva potrebna za otplatu kredita će biti planirana u Budžetu Grada Visoko u svim godinama otplate.

**Član 3.**

Uslovi pod kojima će se Grad Visoko zadužiti i potpisati Ugovor o kreditu su:

* Iznos kredita: 5.000.000,00 KM
* Rok otplate: 7 godina (84 mjeseca)
* Grace period: bez grace perioda
* Kamatna stopa: do 3,7% godišnja, fiksna
* Naknada za obradu zahtjeva: 0,10% jednokratno
* Način otplate kredita: mjesečno, jednake glavnice

**Član 4.**

Grad Visoko se obavezuje da će obaveze po kreditu biti rangirane kao prioritetne u odnosu na ostale obaveze iz budžeta u narednim godinama, a Gradsko vijeće će biti pravovremeno informisano o kreditnom zaduženju.

Za potrebe osiguranja kredita Grad Visoko će kao instrument osiguranja kredita izdati mjenice, a u skladu sa Ugovorom iz člana 3. ove Odluke.

**Član 5.**

Gradsko vijeće Visoko, na osnovu ove Odluke, ovlašćuje Gradonačelnika da u ime Grada Visoko potpiše ugovor o kreditnom zaduženju Grada Visoko sa komercijalnom bankom, da kao instrumente osiguranja kredita prema ovoj Odluci izda i potpiše bjanko ovjerene mjenice sa pripadajućim mjeničnim izjavama, kao i ostalu potrebnu dokumentaciju vezanu za realizaciju predmetnog zaduženja.

**Član 6.**

Za realizaciju ove Odluke zadužuju se Služba za finansije, privredu, poslovne prostore i ekonomski razvoj i Služba za infrastrukturu, ekologiju, komunalne i inspekcijske poslove.

**Član 7.**

Ova Odluka stupa na snagu danom objavljivanja u Službenom glasniku Grada Visoko.

Ovom Odlukom stavlja se van snage Odluka o odobravanju kreditnog zaduženja Grada Visoko broj 02/1-02-95/23 od 30.03.2023.godine.

**Broj: \_\_\_\_\_\_\_\_\_\_\_\_\_**

**Datum:\_\_\_\_\_\_\_\_\_\_\_\_ PREDSJEDAVAJUĆI**

 **Gradskog vijeća Visoko**

 **Nikola Pekić**

 **Obrazloženje**

**Pravni** **osnov**

Pravni osnov za donošenje ove Odluke sadržan je u članu 67. Zakona o budžetima Federacije BiH(„Službene novine Federacije BiH“ broj 02/13,9/14,13/14,18/15,91/15,102/15,104/16,5/18,11/19,99/19 i 25/22), članovima 1,7 i 21. Zakona o dugu, zaduženju i garancijama u FBiH („Službene novine FbiH“ broj 86/07,24/09,45/10 i 30/16), članovima 8 i 13. Zakona o principima lokalne samouprave („Službene novine FbiH“ broj 49/06) i članu 21. Statuta Grada Visoko („Službeni glasnik Grada Visoko“ broj 10/21).

**Razlozi za donošenje**

U cilju finansiranja infrastrukturnih projekata na području Grada Visoko ukazala se potreba za kreditno zaduženje Grada Visoko, te iz navedenog razloga dostavljamo navedenu Odluku Gradskom vijeću na razmatranje i usvajanje.

 Služba za finansije, privredu,

 poslovne prostore i ekonomski razvoj

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Koljenović Suada

 Po ovlaštenju pomoćnica Gradonačelnika